**Benakimuseet** er et museum for gresk kunst fra førhistorisk tid til i dag, som ligger i sentrum av Athen, Hellas. Det ble etablert i Benakisfamiliens hjem, og innviet i 1930 av Antonis Benakis til minne om sin far, Emmanuel Benakis. Museet har en omfattende samling av asiatisk kunst og presenterer jevnlig utstillinger, mens det også har et moderne verksted for restaurering og konservering av kunstverk. Museets samlinger omfatter islamsk kunst, kinesisk porselen og leketøy, og etter gjenåpningen i 2000 ble disse samlingene spredd til flere spesialiserte satellitt-museer. Hvert av disse har fokus på spesifikke emner mens hovedmuseet vier seg til gresk kultur.

Museet i Athen
--------------

Theodoros Poulakis: Ikon som illustrerer *Hymne til Jomfruen*, 1600-tallet
Museets hovedavdeling befinner seg i Benakisfamiliens hus, som ligger tvers overfor Athens nasjonale hage på Dronning Sofias Avenue.

Familien Benakis donasjon ved opprettelsen av museet i 1931 bestod av huset og en kunstsamling på mer enn 37000 (kunst)objekter fra islam og Bysants. I 1970-årene ble samlingen økt med mer enn 9000 arkeologiske objekter, noe som oppmuntret andre til å bidra til museets samlinger. Benakis fortsatte å delta aktivt i museets drift frem til han døde i 1954.

Under Angelos Delivorrias' ledelse ble samlingene utvidet med mer enn 60000 objekter, bøker og dokumenter. En del av disse ble kjøpt inn, mens andre ble gitt til museet. Delivorrias valgte å fokusere på å stille ut elementer som hadde blitt donert til museet for å oppmuntre til offentlig deltagelse og for å styrke samfunnets bånd med museet. Et annet av museets fokusområder er å vise at gresk historie ikke begynner og slutter med spesifikke hendelser, men er en kontinuerlig rekkefølge av hendelser som enda ikke er avsluttet.

Deler av museets samlinger har blitt lånt ut til land over hele verden, som for eksempel Canada i 2008, USA i samarbeide med Smithsonian Institution i 1959, og i 2005 ble for første gang et drikkebeger av rent gull fra antikken lånt ut til et museum utenfor Hellas. Det ble vist i Powerhouse Museum i Sydney og Melbourne Immigration Museum i Melbourne, Australia.

### Gjenåpningen i 2000

Etter at bygningen hadde blitt skadet i et jordskjelv ble den gjenåpnet i 2000 etter å ha blitt renovert og restaurert for 20 millioner dollar. Takket være renovasjonen ble Benakimuseet det eneste i Hellas som viser de besøkende den greske kulturen og historien til fulle. Utstillingen fokuserer ikke på nasjonalisme, men anerkjenner og feirer den innflytelsen utenlandske kulturer har hatt på den greske.

Selv om Angelos Delivorrias fikk ideen til denne fokusendringen allerede i 1973, tok det mer enn 25 år før den kunne bli realisert. Endringen innebar at museets samlinger av islamsk kunst og kinesisk porselen samt malerier ble flyttet til andre lokaliteter slik at avdelingen i Athen kunne fokusere på Hellas.

Satellitt-museer
----------------

I årenes løp har museet fått ytterligere gaver fra flere donorer, og det har også fått en ny bygning som huser barneleketøy (Kouloura Mansion som ligger ved kysten i Palaio Phaliro). De andre avdelingene befinner seg i et større område, en i Kerameikos-distriktet i Athen, Nikos Hadjikyriakos-Ghikasmuseet i sentrum av Athen og Penelope Deltahuset i Kifissia. I Penelope Deltahuset finnes en samling hstoriske arkiver.

### Benakimuseet for islamsk kunst

Som del av museets kursendring, der hovedmuseet fokuserer på gresk kultur, ble Benakimuseet for islamsk kunst innviet 27. juli 2004, i tide for de olympiske sommerleker i Athen. Dette museet har også nye gallerier for besøkende, midlertidige utstillinger. Museets utstillingsflate er på mer enn 1000 m², og viser keramikk, leirvarer, gull, treskurd, glassarbeider og tekstiler, figurer av ben, gravsteler (med navn), våpen og rustninger. Museets samlinger sies å rangere blant de mest betydningsfulle på verdensbasis og omfatter mesterverk fra India, Persia, Mesopotamia, Midtøsten, Arabia, Egypt, Nord-Afrika, Sicilia, Spania og Lilleasia. Det omfatter islamsk kunst fra det 7. til det 19. århundre, og har en rik samling av kunst fra Det ottomanske rikets storhetstid på 1500-tallet.

Galleri
-------

* St Spyridon og scener fra hans liv av Theodoros Poulakis*St Spyridon og scener fra hans liv* av Theodoros Poulakis
* Erkeengelen Michael av Theodoros PoulakisErkeengelen Michael av Theodoros Poulakis
* De hellige tre kongers tilbedelse av Jesusbarnet av Ioannis Permeniatis*De hellige tre kongers tilbedelse av Jesusbarnet* av Ioannis Permeniatis
* Tibedelse av of magien av El Greco*Tibedelse av of magien* av El Greco
* Pieta av El Greco, 1566*Pieta* av El Greco, 1566
* Evangelisten Markus av Emmanuel Tzanes, 1657*Evangelisten Markus* av Emmanuel Tzanes, 1657
* Fire militare helgener av Michael Damaskenos*Fire militare helgener* av Michael Damaskenos
* Gresk prest av Nikolaos Kantounis*Gresk prest* av Nikolaos Kantounis
* De hellige i Draghasani av Peter von Hess*De hellige i Draghasani* av Peter von Hess
* Henry Pickersgill: Gresk jomfru, 1829Henry Pickersgill: *Gresk jomfru*, 1829
* Dionysios Solomos, ukjent kunstnerDionysios Solomos, ukjent kunstner
* Mark Botsaris' død av Marsigli Filippo*Mark Botsaris' død* av Marsigli Filippo
* Gammel mann med rød fez av Nikolaos Gyzis*Gammel mann med rød fez* av Nikolaos Gyzis
* Mitre of 1715Mitre of 1715

Referanser
----------

1. ↑   dp.iset.gr, besøkt 28. april 2020[Hentet fra Wikidata]
2. 1 2 3 4  Dina Kyriakidou (22. juli 2000). ««New Museum Celebrates Greece Through the Ages»». The Globe and Mail. Besøkt 29. mai 2008.
3. ↑  ««A Museum with a Point of View»». The New York Times. 27. desember 1981. Besøkt 29. mai 2008.
4. 1 2  Frederika Randall (26. mai 2000). ««Reopened Benaki Museum Shows Seven Millennia of Greek Art Treasures»». The The Wall Street Journal. Besøkt 29. mai 2008.
5. ↑  Paul Gessell (24. mai 2008). ««Greeks Bearing Gifts»». The Ottawa Citizen. Arkivert fra originalen 4. november 2012. Besøkt 29. mai 2008.
6. ↑  ««Greek Costumes on Display Here»». The New York Times. 25. oktober 1959. Besøkt 29. mai 2008.
7. ↑  ««A Cup Commeth»». The Age. 27. september 2005. Besøkt 29. mai 2008.
8. ↑  Victoria Kyriakopoulous (8. august 2004). ««Athens Shows off its Olympic Face-lift»». The San Francisco Chronicle. Besøkt 29. mai 2008.
9. ↑  Mona Khazindar (8. januar 2005). ««Islamic Arts in Athens»». Arab News. Besøkt 29. mai 2008.

Eksterne lenker
---------------

* Benakimuseets nettside

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** BNE **·** CiNii **·** GeoNames
 |